ผุสดี งามขำ เสื้อแดงคนสุดท้ายราชประสงค์ ปี 53 เปิดนาทีจนท.เข้าควบคุมพื้นที่อักษะ วันที่ 23 พ.ค. ผู้สื่อข่าวรายงานว่า น.ส.ผุสดี งามขำ คนเสื้อแดงที่ปักหลักต่อสู้อยู่ที่แยกราชประสงค์เป็นคนสุดท้าย ในเหตุการณ์ล้อมปราบ เดือน พ.ค.2553 ได้โพสต์เฟซบุ๊คเล่าถึงนาทีที่ทหารเข้าสลายการชุมนุมที่ถนนอักษะ หลังรัฐประหาร เวลา 16.30 น. เมื่อวานที่ผ่านมา มีเนื้อหาบางส่วนว่า  กลับจากอักษะเมื่อวาน หลังจากทหารขึ้นเวทีจับตัวแกนนำไป สั่งให้ประชาชนกลับบ้าน ดิฉันก็เก็บของกินของที่ใช้ได้ออกหมด รวมทั้งขนมปังเก่าที่ใช้กินกับไวตามิลประทังชีวิต (เพราะไม่สบายตั้งแต่ไปได้ 3 วัน กินอาหารที่ทำแจกไม่ได้) นั่งๆนอนๆ อยู่ในที่ชุมนุม พออาการเริ่มทุเลาก็โดนสลาย ทิ้งไว้แต่พลาสติกรองนั่ง ให้ กทม.เก็บกวาด และความรู้สึกดีๆ ที่เคยมีกับ 4 เหล่า ไม่มีเหลือ  ทราบว่าทหารซุ่มล้อมในป่ารอบๆตั้งแต่กลางคืน ก่อนทหารจะเข้าก็ยิงรัวเป็นร้อยนัดนำมาก่อน แกนนำและการ์ดหนีจากหลังเวทีออกมาหน้าเวที หกล้มเจ็บ 2 คน หมอเหวงประกาศให้ทหารเข้ามาเพราะเราไม่มีอาวุธ ทหารก็ทยอยเข้ามาจากทางด้านถนนเรียบคลอง จับแกนนำ ไล่เราออก ไม่เห็นคนบาดเจ็บอื่น  ครั้งนี้ไม่ได้ออกเป็นคนสุดท้าย เพราะจบเวทีก็กลับ ไม่เห็นมีการต่อสู้ มีแต่ถกเถียงกับทหารบ้าง บางราย ไล่ให้ออกไวๆ ไม่รู้จะรีบไปรบกับใคร
ผุสดี งามขำ น.ส.ผุสดี งามขำ ดิฉัน